La Liga 2013/2014.
La Liga 2013/14. je 83. sezona od osnivanja prve nogometne lige Španije. Sezona je počela 17. augusta 2013. a završila 18. maja 2014 godine. Atlético Madrid je po deseti put u svojoj historiji postao prvakom Španije. Šampion La lige je odlučen u posljednjem kolu gdje su Barcelona i Atlético Madrid odigrali neriješeno što je Atlético Madridu bilo dovoljno za osvajanje prvog mjesta. U grupnu fazu Lige prvaka osim prvaka Atlética i viceprvaka Barcelone plasirao se i Real Madrid. Athletic Bilbao kao četvrtoplasirana ekipa La lige igraće play-off za ulazak u grupnu fazu Lige prvaka. U Evropsku ligu su se kvalificirali: Sevilla koja će učestvovati u grupnoj fazi Evropske lige, Villarreal koji će igrati u play-offu za Evropsku ligu i Real Sociedad koji učestvuje u trećem krugu kvalifikacija za Evropsku ligu. Iz lige su ispali: Real Betis, Osasuna i Real Valladolid. Cristiano Ronaldo je bio najbolji strijelac La Lige 2013/14. sa 31. postignutim golom.